Diari Oficial de la Generalitat Valenciana


Sumari del DOGV 5587, del 29-08-2007 (2007/10908)

RESOLUCIÓ de 27 d'agost de 2007, del director general del Servei Valencià d'Ocupació i Formació, per la qual s'incrementa la dotació pressupostària que finança el Programa de Foment d'Ocupació Salari-Jove, i s'obri un nou termini de presentació de sol·licituds, per a l'exercici 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5587

Data del DOGV
:   29-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10232


Data del document
:   27-08-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * modificació pressupostària

RESOLUCIÓ de 27 d'agost de 2007, del director general del Servei Valencià d'Ocupació i Formació, per la qual s'incrementa la dotació pressupostària que finança el Programa de Foment d'Ocupació Salari-Jove, i s'obri un nou termini de presentació de sol·licituds, per a l'exercici 2007. [2007/10159]  
Per l'Ordre de 6 de juny de 2007, de la conselleria d'Economia, Hisenda i Ocupació, (DOCV núm. 5.539, de 21.06.2007), es van convocar les ajudes del Programa Foment d'Ocupació Salari-Jove, per a l'exercici 2007.  
La disposició addicional primera, de l'esmentada Ordre, determina les línies de crèdit així com l'import global màxim pel qual es finançaran les ajudes, i establix que l'import global màxim serà ampliable en cas que s'aprove la modificació pressupostària núm. 31.010/07, per import de 5.000.000,00?, i que podrà obrir un nou termini de presentació de sol·licituds.  
El 27 de juny de 2007, ha sigut aprovada la modificació pressupostària esmentada.   
Per tot allò que s'ha exposat i d'acord amb allò establit en el disposició addicional primera de l'Ordre de 6 de juny de 2007, resolc:  
Primer. Incrementar la dotació pressupostària inicial destinada a finançar les ajudes del Programa Salari-Jove en col·laboració amb les corporacions locals, que es regulen en el títol II de l'Ordre de 6 de juny de 2007, en 2.000.000,00 €, resultant per al seu finançament un import global màxim de 6.800.000,00 €.  
Segon. Incrementar la dotació pressupostària inicial destinada a finançar les ajudes del Programa Salari-Jove en col·laboració amb els òrgans de l'administració de la Generalitat, les seues entitats autònomes i amb les universitats, regulades en el títol III de l'esmentada ordre, en 3.000 000,00 €, resultant per al seu finançament un import global màxim de 5.700.000,00 €  
Tercer. Obrir el termini de 10 dies hàbils, comptadors des de l'endemà de la seua publicació de la Resolució en el Diari Oficial de la Comunitat Valenciana, per a la presentació de sol·licituds relatives al Programa d'Ocupació Salari-Jove.   
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant el mateix òrgan en el termini d'un mes, computat en els termes ja exposats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar una altre recurs dels presvistos en la vigent legislació.  
En cas que les entitats interessades foren administracions públiques, podrà interposar-se recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 27 d'agost de 2007.- El director general del Servei Valencià d'Ocupació i Formació: Luis Lobón Martín.